TMTแนวโน้ม Q3/60 ฟื้นตัวเด่น แนะซื้ออัพไซด์สูงเป้า 15.80 บาท
TMTแนวโน้ม Q3/60 ฟื้นตัวเด่น แนะซื้ออัพไซด์สูงเป้า 15.80 บาท
16 ส.ค. 2560

บล.เคทีบี ระบุในบทวิเคราะห์วันนี้(16 ส.ค.) ว่า บริษัท ค้าเหล็กไทย จำกัด (มหาชน) หรือ TMT  กำไรสุทธิ ไตรมาส2/60 อยู่ที่ 37 ล้านบาท ใกล้เคียงกับที่เราคาดไว้ โดยปรับตัวลดลง 87% เทียบช่วงเดียวกันของปีก่อน และ 86% เทียบไตรมาสก่อนหน้า ปัจจัยหลักเป็นผลจากราคาเหล็กในเดือน เม.ย.-มิ.ย.2017 ที่ปรับตัวลดลงอย่างต่อเนื่อง ส่งผลกดดันอัตรากำไรขั้นต้นลดลงค่อนข้างมาก
อย่างไรก็ตามคาดว่ากำไรสุทธิในงวดไตรมาส3/60 จะกลับมาฟื้นตัวได้โดดเด่น จากราคาเหล็กในเดือน ก.ค. – ส.ค. ที่คาดว่าจะปรับตัวเพิ่มขึ้นได้ดีต่อเนื่อง ทั้งนี้ยังคงคาดการณ์กำไรสุทธิปี 2017 ที่ 626 ล้านบาท ลดลง 31% เทียบช่วงเดียวกันของปีก่อน และยังคงประเมินราคาเป้าหมายปี 2017 ที่ 15.80 บาท ราคาหุ้นปรับตัวลดลงจน Upside มากขึ้น จึงปรับคำแนะนำเป็น ซื้อ จากเดิม ถือ โดย TMT ยังจัดเป็นหุ้นปันผลเด่น คาดปี 2017 ที่ 7.6%
 
 